**Paskaidrojuma raksts**

**Rīgas domes #SEDES\_NORISES\_DATUMS\_V\_L# saistošajiem noteikumiem Nr. #LEMUMA\_NUMURS#**

**“Anniņmuižas mežaparka apsaimniekošanas uz aizsardzības saistošie noteikumi”**

|  |
| --- |
| **1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi**  Meža likuma 38.3 panta pirmā daļa paredz, ka mežaparku izveido vietējā pašvaldība, izdodot saistošos noteikumus par konkrēta parka vai mežaparka izveidošanu, apsaimniekošanu un aizsardzību.  Atbilstoši Ministru kabineta 05.03.2013. noteikumu “Noteikumi par parku un mežaparku izveidošanu mežā un to apsaimniekošanu” prasībām Anniņmuižas mežaparka izveidei nepieciešams izstrādāt mežaparka plānojumu, kam par pamatu ir veiktie pētījumi par sugu un biotopu esamību, dendroloģiskajām vērtībām šajā teritorijā. Saistošie noteikumi “Anniņmuižas mežaparka apsiemniekošanas un aizsardzības saistošie noteikumi” (turpmāk – Saistošie noteikumi) ir sagatavoti, pamatojoties uz izstrādāto mežaparka plānojumu un veiktajiem pētījumiem.  Saistošo noteikumu mērķis ir nodrošināt Anniņmuižas mežaparka estētisko, ainavisko, ekoloģisko, vides, kultūrvēsturisko, izglītojošo, rekreācijas un aktīvās atpūtas vērtību saglabāšanu. Saistošie noteikumi nosaka Anniņmuižas mežaparka apsaimniekošanas un aizsardzības kārtību. |
| **2. Fiskālā ietekme uz pašvaldības budžetu, iekļaujot attiecīgus aprēķinus (šo informāciju neiekļauj saistošajiem noteikumiem par pašvaldības nodevām)**  Saistošo noteikumu izpilde pašvaldības budžetu neietekmē; Saistošo noteikumu izpildes nodrošināšanai nav nepieciešama jaunu institūciju izveide vai jaunu darba vietu veidošana esošo institūciju kompetences paplašināšanai. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei)**  **Sociālā ietekme:** paredzama netieša pozitīva sociālā ietekme, jo sabiedrības uzvedību publiskajā ārtelpā jau regulē dažādi normatīvie akti, kurus tagad papildinās arī Saistošie noteikumi. Šie noteikumi tikai skaidrāk nodefinē jau esošās vispārpieņemtās uzvedības normas publiskajā ārtelpā un apstādījumu un dabas teritorijās. Tā kā noteikumi regulē ne tikai mežaparka apmeklētāju, bet arī apsaimniekotāju pienākumus – tas dos drošības sajūtu iedzīvotājiem, ka Anniņmuižas mežaparka vide tiek uzturēta droša, tīra un dabiska.  **Ietekme uz vidi:** Saistošie noteikumi ir izstrādāti ar mērķi saglabāt, kopt esošās dabas vērtības un atbilstoši apsaimniekojot. Plānots ierobežot invazīvo sugu izplatību paaugā, tādējādi radot labvēlīgākus apstākļu dabisko sugu daudzveidībai. Saistošie noteikumi aizliedz veikt dabas vidi postošas darbības.  **Ietekme uz iedzīvotāju veselību:** paredzama pozitīva ietekme uz Anniņmuižas mežaparkam līdzās esošo apkaimju iedzīvotājiem, jo netālu ir blīvi apdzīvota daudzstāvu apbūve, vietējie iedzīvotāji ļoti aktīvi apmeklē Anniņmuižas mežaparku, tas ir ikdienas pastaigu galamērķis dažādām iedzīvotāju vecuma grupām. Anniņmuižas mežaparku iedzīvotāji izmanto ne tikai aktīvai atpūtai, bet saglabātās dabas vērtības sniedz mieru un harmoniju cilvēka labsajūtai, būtiski samazinot mentālās veselības problēmas.  **Ietekme uz uzņēmējdarbības vidi:**  Neietekmē.  **Ietekme uz konkurenci:**  Neietekmē. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām**  Nav paredzētas papildus administratīvo procedūru izmaksas.  Lai ziņotu par pārkāpumiem, kuri saistīti ar mehānisko transportlīdzekļu un suņu bez pavadas pārvietošanos tam neparedzētās vietās, personas var vērsties pašvaldības policijā.  Anniņmuižas mežaparka apsaimniekotājs izsniedz atļauju transportlīdzekļa iebraukšanai un stāvēšanai Anniņmuižas mežaparka teritorijā, kur transportlīdzekļa iebraukšana, apstāšanās un stāvēšana ir ierobežota ar ceļa zīmēm, papildinot tās ar zīmi Nr.842 “Papildinformācija”.  Informatīvo, reklāmas un jebkura cita veida rakstisko un vizuālo materiālu izvietošana Anniņmuižas mežaparka teritorijā atļauta tikai pēc iepriekšējas saskaņošanas ar Rīgas valstspilsētas pašvaldības Mājokļu un vides departamentu.  Anniņmuižas mežaparka apsaimniekotāja izdotos administratīvos aktus vai faktisko rīcību privātpersona var apstrīdēt Rīgas pilsētas izpilddirektoram. |
| **5. Ietekme uz pašvaldības funkcijām un cilvēkresursiem**  Saistošie noteikumi nodrošinās šādu pašvaldības funkciju izpildi: dabas kapitāla ilgtspējīgas pārvaldības un apsaimniekošanas veicināšana, vides izglītības sekmēšana, gādāt par pašvaldības administratīvās teritorijas labiekārtošanu un sanitāro tīrību, kā arī noteikt teritoriju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu, pašvaldības teritorijā esošā kultūras mantojuma saglabāšana un atbalsts kultūras norisēm, veselīga dzīvesveida veicināšanas pasākumu īstenošana.  Saistošo noteikumu izpildes nodrošināšanai nav nepieciešama jaunu institūciju izveide vai papildu cilvēkresursu piesaiste. |
| **6. Izpildes nodrošināšana**  Saistošo noteikumu izpildē nav paredzēts izveidot jaunas institūcijas, esošo likvidācija vai reorganizācija. Saistošo noteikumu ievērošanu nodrošina Anniņmuižas mežaparka apsaimniekotājs, Rīgas valstspilsētas pašvaldības Mājokļu un vides departaments.  Izpildes nodrošināšana tiks veikta apstiprinātā pašvaldības budžeta ietvaros. |
| **7. Prasību un izmaksu samērīgums pret ieguvumiem, ko sniedz mērķa sasniegšana**  Saistošo noteikumu regulējums izstrādāts, lai īstenotu pašvaldības autonomo funkciju –  gādāt par pašvaldības administratīvās teritorijas labiekārtošanu un sanitāro tīrību, saglabāt dabas vērtības, kā arī noteikt teritoriju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un meža ainavas saglabāšanu (Pašvaldību likuma 4. panta pirmās daļas 2. punkts), un ir piemērots iecerētā mērķa – nodrošināt Anniņmuižas mežaparka estētisko, ainavisko, ekoloģisko, vides, kultūrvēsturisko, izglītojošo, rekreācijas un aktīvās atpūtas vērtību saglabāšanu sasniegšanas nodrošināšanu. Saistošie noteikumi ir piemēroti leģitīmā mērķa sasniegšanai, un pašvaldības rīcība ir atbilstoša likumam un dotā pilnvarojuma ietvaram. |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija**  Rīgas valstspilsētas pašvaldības Mājokļu un vides departaments ir plaši informējis un iesaistījis iedzīvotājus ar Anniņmuižas mežaparka apsaimniekošanas uz aizsardzības saistošo noteikumu izstrādāšanu. Lai noskaidrotu Imantas apkaimes viedokli par Anniņmuižas mežaparka izveidi, tika organizētas divas sabiedriskās apspriedes un aptauja publiskās apspriešanas ietvaros. Sabiedrisko apspriežu protokoli, aptaujas dati un publiskās apspriešanas rezultāti apskatāmi saistošo noteikumu 4. pielikumā Anniņmuižas mežaparka plāna Paskaidrojuma raksta pielikumos Nr.7-9.  Pirmā Anniņmuižas mežaparka plānojuma sabiedriskā apspriede norisinājās 2023.gada 14. jūnijā kultūras un atpūtas centra “Imanta” telpās. Apspriedē iedzīvotāji izrādīja aktīvu interesi par teritorijas attīstību. Bija jūtama vienota vēlme saglabāt esošo mežu un dabas vērtības. Dalītas domas bija par labiekārtojuma nepieciešamību, īpaši par celiņiem un to segumiem. Lielākās bažas jaušamas par to, vai jauns labiekārtojums negatīvi neietekmēs mežu, tāpēc daļa klātesošo protestēja pret jaunu segumu ieklāšanu uz esošajiem celiņiem, kā arī atpūtas soliņu un apgaismojuma izveidi.  Lai uzrunātu plašāku iedzīvotāju daļu, tika organizēta aptauja tiešsaistē no 2023.gada 11. jūlija līdz 13. augustam. Aptaujā piedalījās 203 cilvēki. Aptaujas dati uzrādīja, ka mežaparks pārsvarā tiek izmantot pastaigām un atpūtai. Iedzīvotājiem tika dota iespēja atzīmēt parkam nepieciešamākos labiekārtojuma elementus, no kuriem kā galvenā prioritāte tika izvirzīti soliņi. Pārējie elementi – atkritumu urnas, tualetes, dzeramā ūdens brīvkrāns, novērošanas kameras, apgaismojums, āra trenažieri, vides mākslas objekti tika atzīmēti kā vajadzīgi un vienlīdz svarīgi. Mazāk nepieciešami likās dabas izziņas stendi un ugunskura vieta. Daudzi aptaujātie mežaparka teritorijā vēlējās uzlabot apgaismojumu. Lielākā daļa aptaujāto labprāt saglabātu dabiskas brikšņa zonas ar paaugu mežā, kā arī uzlabotu takām segumu, veidojot vienotu pastaigu loku. Tika atzīmēti arī būtiskākie trūkumi teritorijā, piemēram, nepieskatīti suņi, izmētāti atkritumi un labierīcību trūkums, kā arī saņemti interesanti priekšlikumi – ierīkot distanču slēpošanas trasi ziemā un piesaistīt mežaparkam vāveres.  Izstrādātā Anniņmuižas mežaparka plānojuma publiskā apspriešana norisinājās no 2023.gada 20.oktobra līdz 18.novembrim. Ar Anniņmuižas mežaparka plāna paskaidrojuma rakstu un grafisko daļu varēja iepazīties divās interneta vietnēs: Rīgas valstpilsētas pašvaldības Mājokļu un vides departamenta mājaslapā [mvd.riga.lv](https://www.mvd.riga.lv) sadaļā *Aktualitātes*, Sabiedrības līdzdalība un Rīgas valstspilsētas pašvaldības pakalpojumu portālā [riga.lv](https://www.riga.lv/)  sadaļā *Jaunumi*, Sabiedrības līdzdalība.  Atbilstoši Pašvaldību likuma 46. panta trešās daļas prasībām Saistošo noteikumu projekts un paskaidrojuma raksts sabiedrības viedokļa noskaidrošanai no 2024. gada 26. maija līdz 10. maijam tika publicēts Rīgas valstspilsētas pašvaldības pašvaldības oficiālajā tīmekļvietnē www.riga.lv. … |

Rīgas domes priekšsēdētājs V. Ķirsis